U-I-180/03
Natisni
Opravilna št.:
U-I-180/03
Datum odločitve:
18. 9. 2003
ECLI:
ECLI:SI:USRS:2003:U.I.180.03
Akt:
Zakon o vrtcih (Uradni list RS, št. 12/96, 44/2000 in 78/03) (ZVrt), 2. odst. 34. čl.
Izrek:
Pobuda za začetek postopka za oceno ustavnosti drugega odstavka 34. člena Zakona o vrtcih (Uradni list RS, št. 12/96, 44/2000 in 78/03) se zavrže.
Evidenčni stavek:
Pravni interes za vložitev pobude je podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma pravni položaj. Pravni interes mora biti neposreden in konkreten, morebitna ugoditev pobudnikovemu predlogu mora privesti do izboljšanja njegovega pravnega položaja.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Družba Iara Dežman &amp; družbenik, d. n. o., Domžale
Datum vloge:
1. 9. 2003
Vrsta odločitve:
sklep
Vrsta rešitve:
zavrženje
Dokument:
US22609
Dokument v PDF obliki:
U-I-180-03.pdf
115 KB
Prenesite datoteko
U-I-180/03
18. 9. 2003
SKLEP
Ustavno sodišče je v postopku za preizkus pobude družbe Iara Dežman & družbenik, d.n.o., Domžale, ki jo zastopa direktor Samo Gabrijelčič, na seji dne 18. septembra 2003
sklenilo:
Pobuda za začetek postopka za oceno ustavnosti drugega odstavka 34. člena Zakona o vrtcih (Uradni list RS, št. 12/96, 44/2000 in 78/03) se zavrže.
Obrazložitev
1. Pobudnica, registrirana za dejavnost vrtcev in predšolskega izobraževanja, izpodbija drugi odstavek 34. člena Zakona o vrtcih (ZVrt). Meni, da je izpodbijana ureditev diskriminacijska do otrok oziroma do staršev otrok, vključenih v zasebni vrtec. Zato zatrjuje neskladje s 14., 54. in 56. členom Ustave.
2. V skladu z drugim odstavkom 162. člena Ustave lahko vsakdo da pobudo za začetek postopka pred Ustavnim sodiščem, če izkaže svoj pravni interes. Drugi odstavek 24. člena Zakona o Ustavnem sodišču (Uradni list RS, št. 15/94 - v nadaljevanju ZUstS) določa, da je pravni interes za vložitev pobude podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma pravni položaj.
3. Pobudnica pravnega interesa ne utemeljuje s poseganjem izpodbijane ureditve v svoj pravni položaj, temveč z njenim poseganjem v položaj otrok oziroma v položaj staršev teh otrok, vključenih v zasebni vrtec. Ker glede na to pobudničin pravni interes v smislu 24. člena ZUstS ni izkazan, je Ustavno sodišče njeno pobudo za oceno ustavnosti zavrglo.
4. Ustavno sodišče je sprejelo ta sklep na podlagi 25. člena ZUstS in prve alineje 52. člena Poslovnika Ustavnega sodišča Republike Slovenije (Uradni list RS, št. 49/98 in 30/02) v sestavi: predsednica dr. Dragica Wedam Lukić ter sodnice in sodniki dr. Janez Čebulj, dr. Zvonko Fišer, Lojze Janko, mag. Marija Krisper Kramberger, Milojka Modrijan, dr. Ciril Ribičič, dr. Mirjam Škrk in Jože Tratnik. Sklep je sprejelo z osmimi glasovi proti enemu. Proti je glasoval sodnik Ribičič.
Predsednica
dr. Dragica Wedam Lukić